רבי ישראל דב בער מווילעדניק – המכלול
רבי ישראל דב בער מווילעדניק
(הופנה מהדף ישראל דב בער מווילעדניק)
האהל בבית העלמין בווילעדניק (2010)
נולד בעיר קוטלנה שבאוקראינה ליוסף, שהיה מלמד תינוקות בעיירה. כשהיה בן ארבע התייתם מאביו, ולאחר כחמש שנים התייתם גם מאמו. בבחרותו ביקר אצל רבי לוי יצחק מברדיטשוב, והכיר גם את רבי אהרן מזיטומיר ורבי מרדכי יפה מלעכוויטש אך רבו המובהק היה רבי מרדכי טברסקי מצ'רנוביל.
בנישואיו הראשונים היה נשוי לבתו של ר' משה מגיד או, לפי מקור אחר, לבתו של הגביר ר' משה חפץ. בזיווג שני נשא את אסתר ציפע (- תרל"ב) בת ר' חיים.
החל משנת תקפ"ט (1829) התפרסם כ"צדיק מווילעדניק". נתפרסם כבעל מופת ורבים שיחרו לפיתחו. לאחר פטירתו של רבי אהרן מסטרשלה ופטירת בנו הסתפחו אליו רבים מחסידי סטרשלה.
כאשר נפטר נטמן בבית הקברות בווילעדניק. קברו ידוע כמקום תפילה לישועות. ואף בתקופת השלטון הסובייטי ברוסיה רבים היו נוסעים במאמץ רב לפקוד את ציונו לברכה וישועה.
ספרו "שארית ישראל", ובו שלושה שערים: על התקשרות לצדיקים, דברי תורה על מועדי ישראל וענייני תשובה שנאמרו בתקופת ה"שובבי"ם", נדפס לראשונה בלבוב בשנת תרכ"ד. מהדורה מתוקנת ומוערת בעריכת הרב גדליה אוברלנדר, בהוצאת מכון אור ישראל, מונסי תשס"ה (מהדורה שלישית), כוללת תולדותיו (בעריכת הרב יהושע מונדשיין), עיונים במשנתו ומפתחות (בעריכת הרב אליהו מטוסוב).
מכון אור ישראל הוציא לאור גם "ליקוט שארית ישראל" על פרשיות התורה, עניינים וערכים בעבודת ה' מלוקט מספרו שארית ישראל, מונסי תשס"ח.
ישראל דב בער מווילעדניק באתר "קברי צדיקים"
ישראל דב בער מווילעדניק, ‏שארית ישראל, באתר HebrewBooks
הרב נחום גרינולד, אותיות קדושות: עבודת הקודש בבית מדרשו של הרה"ק מווילעדניק בקובץ אור ישראל, גיליון יח טבת תש"ס
דוד אסף‏, מסע שראשיתו בתפילה אצל 'בעל הידית' וסופו בשירו של ביאליק 'אִמִּי, זכרונה לברכה', בבלוג "עונג שבת", 19 באוגוסט 2016
תקופת חייו של רבי ישראל דב בער מווילעדניק על ציר הזמן
אוחזר מתוך "https://www.hamichlol.org.il/w/index.php?title=רבי_ישראל_דב_בער_מווילעדניק&oldid=610500"
דף זה נערך לאחרונה ב־03:05, 29 באפריל 2019.